CELEX: 62011CN0223
Language: da
Date: 2011-05-13 00:00:00
Title: Sag C-223/11: Sag anlagt den 13. maj 2011 — Europa-Kommissionen mod Den Portugisiske Republik

16.7.2011   
            
            
               DA
            
            
               Den Europæiske Unions Tidende
            
            
               C 211/16
            
         Sag anlagt den 13. maj 2011 — Europa-Kommissionen mod Den Portugisiske Republik
   (Sag C-223/11)
   2011/C 211/30
   Processprog: portugisisk
   
      Parter
   
   
      Sagsøger: Europa-Kommissionen (ved P. Guerra e Andrade og I. Hadjiyiannis, som befuldmægtigede)
   
      Sagsøgt: Den Portugisiske Republik
   
      Sagsøgerens påstande
   
   
               1)
            
            
               Det fastslås, at:
               
                           —
                        
                        
                           Den portugisiske stat har tilsidesat sine forpligtelser i medfør af artikel 13, stk. 1 og 2, i direktiv 2000/60/EF (1), idet den ikke har offentliggjort nationale og internationale vandområdeplaner.
                        
                     
                           —
                        
                        
                           Den portugisiske stat har tilsidesat sine forpligtelser i medfør af artikel 14, stk. 1, litra c), i direktiv 2000/60/EF, idet den ikke har offentliggjort og gjort det muligt for offentligheden, herunder brugere, at fremsætte eventuelle bemærkning til udkast til vandområdeplanerne.
                        
                     
                           —
                        
                        
                           Den portugisiske stat har tilsidesat sine forpligtelser i medfør af artikel 15, stk. 1, i direktiv 2000/60/EF, idet den ikke har tilsendt Kommissionen kopier af vandområdeplanerne.
                        
                     
         
               2)
            
            
               Den Portugisiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      
         Artikel 13 i direktiv 2000/60/EF
      
   
   Artikel 13, stk. 6, i direktiv 2000/60/EF, sammenholdt med direktivets artikel 13, stk. 1 og 2, bestemmer, at vandområdeplanerne for hvert nationalt eller internationalt vandområdedistrikt, der som helhed ligger inden for Fællesskabet, skal offentliggøres senest den 22. december 2009.
   Kommissionen er ikke blevet underrettet om eller er bekendt med, at sådanne planer er blevet offentliggjort med hensyn til Portugal.
   
      
         Artikel 14 i direktiv 2000/60/EF
      
   
   Som det fremgår af direktivet anses offentlighedens deltagelse for afgørende for gennemførelsen af direktivets formål.
   Kommissionen er ikke blevet underrettet om eller er bekendt med, at noget udkast til vandområdeplaner er blevet offentliggjort, eller at det er blevet gjort muligt for offentligheden, herunder for brugere, at fremsætte eventuelle bemærkninger hertil.
   
      
         Artikel 15 i direktiv 2000/60/EF
      
   
   Kommissionen har ikke modtaget nogen kopi af vandområdeplaner, hverken for nationale eller internationale vandområdedistrikter, fra den portugisiske stat.
   
      (1)  Europa-Parlamentets og Rådets direktiv 2000/60/EF af 23.10.2000 om fastlæggelse af en ramme for Fællesskabets vandpolitiske foranstaltninger (EFT L 327, s. 1).